કૉલેજનાં વિદ્યાર્થી તરીકે હેલનમાં એક પ્રકારની પ્રૌઢિ આવી છે. કૉલેજ વિશેના રમ્ય ખ્યાલો કૉલેજજીવનની વાસ્તવિકતા જોતાં તેઓ ખોઈ બેઠાં પણ એ અનુભવોએ જ હેલનને ધર્યનું શસ્ત્ર શીખવ્યું. કેળવણી લેવાનું કાર્ય આરામથી, ખુલ્લું ને સ્વાગતશીલ મન રાખીને, દેશમાં વિચરવા નીકળ્યા હોઈએ એવા ભાવથી કરવું જોઈએ એવું તેમને શિક્ષણ પ્રાપ્ત કરતાં સમજાયું. હેલન માને છે કે આ પ્રકારના ભાવથી કરેલી જ્ઞાનપ્રાપ્તિ અણદીઠ રીતે આત્મામાં ઘેરા વિચારની નિ:શબ્દ ભરતી રેલાવે છે. આવું જ્ઞાન એક પ્રકારનું સુખ છે કેમ કે એના દ્વારા અસત્યમાંથી સત્ય ભણી ને ક્ષુદ્રમાંથી ઉદાત્ત ભણી માનવી આગળ ધપે છે. આથીય આગળ વધીને હેલનને જણાયું છે તેમ જો કોઈ મનુષ્યાઅ સ્પંદો અનુભવી ન શકે તો એ ચોક્કસપણે ‘બહેરો’ હોવો જોઈએ.